ດິສຄອດ

Discord (ດິສຄອດ) ແມ່ນແອັບພລິເຄຊັນສຳລັບການສື່ສານ ທີ່ໄດ້ຮັບຄວາມນິຍົມຢ່າງໜາແໜ້ນ ສໍາລັບການສົນທະນາຜ່ານຂໍ້ຄວາມ ສຽງ ຫຼື ວິດີໂອຄໍ. ມັນເລີ່ມຈາກການສ້າງຂື້ນມາເພື່ອຊຸມຊົນເກມເມີ້, ແຕ່ໃນປະຈຸບັນມັນໄດ້ຖືກໃຊ້ຢ່າງຫຼາກຫຼາຍ ສໍາລັບການສື່ສານຂອງກຸ່ມສົນໃຈທີ່ແຕກຕ່າງກັນ, ບໍ່ວ່າຈະເປັນນັກຮຽນ, ອົງກອນ, ຫຼື ຄົນທົ່ວໄປ. 

Discord ບໍ່ແມ່ນພຽງແຕ່ເຄື່ອງມືສື່ສານ, ແຕ່ຍັງເປັນສະຖານທີ່ທີ່ຜູ້ຄົນສາມາດຮ່ວມມື, ແບ່ງປັນ, ແລະ ສ້າງຊຸມຊົນຂອງຕົນເອງໄດ້.

 ຄຸນສົມບັດທີ່ສຳຄັນຂອງ Discord: 

 ເຊີບເວີ້ (Servers) ຜູ້ໃຊ້ສາມາດສ້າງເຊີບເວີ້ຂອງຕົນເອງ ສຳລັບກຸ່ມຂອງເຂົາ, ທີ່ແບ່ງອອກເປັນ Channel ຍ່ອຍໆ ສໍາລັບຫົວຂໍ້ທີ່ແຕກຕ່າງກັນ.

 ໃຊ້ສື່ສານສົນທະນາ: ການແບ່ງປັນເອກະສານ, ຮູບພາບ, ວິດີໂອ, ລິ້ງ, ແລະອື່ນໆ, ສົນທະນາສຽງ ແລະ ວິດີໂອຄໍ

 ຄວາມສະດວກ: ສາມາດໃຊ້ Discord ຜ່ານ ຄອມພິວເຕິ, ມືຖື, ຫຼື ຜ່ານເວັບໄດ້ສະດວກ.

 ບອດ (Bots): ສາມາດໃຊ້ບອດເພື່ອຈັດການ ແລະ ປະສົມປະສານການເຮັດວຽກໃນເຊີບເວີ້.

 ຄວາມປອດໄພ ແລະ ຄວາມເປັນສ່ວນຕົວ: ທ່ານສາມາດຈັດການຄວາມສ່ວນຕົວແລະສິດຂອງຄົນໃນເຊີບເວີ້ຂອງທ່ານໄດ້.

 Discord Nitro: ສຳລັບຄົນທີ່ຕ້ອງການຄຸນສົມບັດພິເສດ, ມີຟິຈເຈີເພີ່ມເຕີມຢ່າງ: ອີໂມຈິພິເສດ, ການເພີ່ມຄຸນະພາບວິດີໂອ, ອື່ນໆ...

 ຄວາມປອດໄພ ແລະ ຄວາມຮຸນແຮງ 
Discord ເປັນແພລດຟອມທີ່ສະດວກ ແລະມີປະໂຫຍດຫຼາຍ, ແຕ່ຖ້າໃຊ້ງານໂດຍບໍ່ລະມັດລະວັງ ອາດເຮັດໃຫ້ເກີດຄວາມສ່ຽງ ແລະຄວາມອັນຕະລາຍໄດ້. ໜຶ່ງໃນຄວາມສ່ຽງທີ່ພົບໄດ້ຄື ການສົນທະນາທີ່ບໍ່ເໝາະສົມ ທີ່ອາດມີຄົນລໍ້ລວງ, ຖືກຂູ່ຫຼືຖືກລໍ້ລວງໃນລັກສະນະທີ່ບໍ່ເໝາະສົມ. ນອກຈາກນີ້, ຍັງມີເນື້ອຫາທີ່ບໍ່ນ່າເຊື່ອຖື, ຕົວຢ່າງເຊັ່ນ ລິ້ງປອມທີ່ນໍາໄປຫາເວັບໄຊທ໌ທີ່ມີໄວຣັສ ຫຼືການລັກຂໍ້ມູນສ່ວນຕົວ.

 ມີລາຍງານວ່າ Discord ຖືກໃຊ້ໃນທາງທີ່ບໍ່ດີໂດຍຜູ້ຮ້າຍ. 

 ໃນເດືອນມິຖຸນາ 2023, NBC News ລາຍງານວ່າພວກເຂົາໄດ້ພົບ 35 ກໍລະນີຂອງຜູ້ໃຫຍ່ທີ່ຖືກກ່າວຫາໃນ "ການລັກພາຕົວ, ຫຼືການຂົ່ມເຫັງທາງເພດ" ທີ່ຖືກກ່າວຫາວ່າມີສ່ວນຮ່ວມໃນ Discord. ຍັງມີ 165 ກໍລະນີຂອງການດໍາເນີນຄະດີສໍາລັບການແລກປ່ຽນຄລິບລ່ວງລະເມີດທາງເພດເດັກຢູ່ໃນ Discord.https://www.engadget.com/discord-still-has-a-child-safety-issue-085304790.html
 ໃນເດືອນມີນາ 2024, ການສືບສວນຮ່ວມກັນໂດຍ The Washington Post, Wired, Der Spiegel ແລະ Recorder ລາຍງານເຖິງຄວາມຮຸນແຮງ ແລະການລໍ້ລວງເດັກຢ່າງກວ້າງຂວາງ ໂດຍກຸ່ມທີ່ເອີ້ນວ່າ 764 ໃນ Discord. ການສືບສວນໄດ້ເຊື່ອມໂຍງ 764 ກັບກຸ່ມທີ່ກ່ຽວຂ້ອງໃນເຢຍລະມັນ, ອາເມລິກາ ແລະໂລມາເນຍ, ໃນການກໍ່ອາຊະຍາກໍາທີ່ຜ່ານມາຕັ້ງແຕ່ເດືອນເມສາ 2021. ຕົວແທນຂອງ Discord ກ່າວວ່າມີຜູ້ໃຊ້ໄດ້ຍື່ນບົດລາຍງານຫຼາຍຮ້ອຍສະບັບ, ນອກເຫນືອຈາກການຖອນບັນຊີທີ່ກ່ຽວຂ້ອງກັບກຸ່ມນັ້ນກວ່າ 34,000 ບັນຊີ.https://www.washingtonpost.com/investigations/interactive/2024/764-predator-discord-telegram/https://www.wired.com/story/764-com-child-predator-network/

ສຸດທ້າຍ, ບາງກຸ່ມອາດໃຊ້ Discord ໃນທາງທີ່ບໍ່ເໝາະສົມ, ຊຶ່ງລວມເຖິງການຖ່າຍທອດເນື້ອຫາທີ່ຜິດກົດໝາຍ ຫຼື ມີຄວາມສ່ຽງ. ສະນັ້ນ, ຄວນໃຊ້ Discord ຢ່າງລະມັດລະວັງ, ບໍ່ເຜີຍແຜ່ຂໍ້ມູນສ່ວນຕົວ ແລະຫຼີກລ້ຽງການສົນທະນາທີ່ມີຄວາມສ່ຽງ.

 ຂໍ້ມູນອ້າງອິງ